|  |
| --- |
| Lana Del Rey |
|  
Del Rey 2019 m. |
| Biografija |
| Pilnas vardas | Elizabeth Woolridge Grant |
| Dar žinoma | * Lana Del Ray
* Lana Rey Del Mar
* Lizzy Grant
* May Jailer
* Sparkle Jump Rope Queen
 |
| Gimė | 1985 m. birželio 21 d. (38 metai)Niujorkas, JAV |
| Žanrai | * Alternatyvus pop
* baroque pop
* rokas
* dream pop
 |
| Veikla | * Dainininkė
* dainų autorė
 |
| Instrumentai | Vokalas |
| Aktyvumo metai | 2005–dabar |
| Įrašų kompanija | * 5 Points
* Stranger
* Polydor
* Interscope
 |
| Svetainė | lanadelrey.com |

**Elizabeth Grant** (g. 1985 m. birželio 21 d.), geriau žinoma sceniniu **Lana Del Rey** vardu – amerikiečių dainininkė ir dainų autorė, šiuo metu gyvenanti Kalifornijoje. Lanos Del Rey muzikoje netrūksta populiariosios kultūros įvaizdžių, ypač daug užuominų į šešto ir septinto dešimtmečio amerikietiškąją pop kultūrą. Save atlikėja vadina „gangsteriškąja Nancy Sinatra", o pagrindiniais muzikiniais įkvėpimo šaltiniais įvardija Elvis Presley, Janis Joplin, Amy Winehouse, Kurt Cobain, Bruce Springsteen, Eminem ir Britney Spears.

Biografija
----------

### Ankstesnis gyvenimas ir karjeros pradžia

Lana Del Rey gimė ir užaugo Leik Plaside, Niujorke. Kai jai buvo 15, tėvai ją išsiuntė į internatinę mokyklą Konektikute, kur būsimoji atlikėja kovojo su priklausomybe nuo alkoholio. Vėliau Lana studijavo metafiziką Niujorko Fordhamo universitete, tačiau netrukus metė mokslus jame dėl muzikinės karjeros.

Pirmasis Lanos trijų dainų rinkinys „Kill Kill" pasirodė 2008 m. spalio mėnesį Lizzy Grant vardu.

### 2010: „Lana Del Rey A.K.A. Lizzy Grant"

Lana Del Rey vėliau išleido savo pirmąjį pilną studijinį albumą pavadinimu „Lana Del Ray AKA Lizzy" (2010 m. sausio mėn.). Tai buvo dainininkės pirmasis profesionaliai išleistas albumas. Jį išleido nepriklausoma studija (prodiuseris – David Kahne). Atlikėjos tėvas Robertas Grantas prisidėjo prie albumo pardavimo ir reklamos. Šį albumą buvo galima įsigyti „iTunes" svetainėje.

### 2011: „Born to Die" ir „Paradise"

2011 m. Lana buvo pastebėta prodiuserių ir pasirašė sutartį su leidybine įrašų kompanija „Stranger Records". Netrukus kompanija išleido Lana Del Rey debiutinį singlą „Video Games", kuris iš karto sulaukė didelio populiarumo. Savo antro studijinio albumo kūrimą atlikėja patikėjo „Interscope Records" ir „Polydor" įrašų kompanijoms. Oficialiai albumas buvo išleistas 2012 m. sausio 31 d. ir užėmė pirmaujančias pozicijas net vienuolikoje pasaulio šalių. Per metus buvo parduota 3,4 milijonų albumo kopijų, o pats įrašas tapo penktuoju labiausiai perkamu albumu 2012 m. Garsiausi singlai – „Born To Die", „Video Games", „Ride", „Blue Jeans", „Summertime Sadness"

### 2014: „ULTRAVIOLENCE"

„Ultraviolence" tai trečias atlikėjos Lana del Rey albumas, išleistas 2014 m. birželio 13 d. „Polydor" ir „Interscope Records". Kritikų albumas buvo įvertintas kaip vienas iš geriausių tuo metu išleistų albumų. Jis debiutavo pirmoje vietoje U.S. Billboard 200. Pirmos savaitės pardavimai siekė 182 000 kopijų. Tai sėkmingiausias Lanos del Rey albumas iš iki tol išleistų, susilaukęs tokios sėkmės JAV topuose. Iki liepos mėnesio, buvo parduota daugiau nei milijonas albumo kopijų. „Ultraviolence" albume yra keturi singlai – „West Coast", „Shades of Cool", „Ultraviolence" ir „Brooklyn Baby". Ji sukūrė dvi dainas „Big Eyes" ir „I Can Fly" Timo Burtono filmui „Big Eyes". 2015 m. gegužę Lana Del Rey pradėjo „The Endless Summer" turą, kurio metu ją apšildė Courtney Love ir Grimes. Ji kartu su The Weeknd parašė dainą „Prisoner", kuri pasirodė jo antrajame albume.

### 2015: „Honeymoon"

Ketvirtasis Lanos Del Rey albumas „Honeymoon" buvo išleistas 2015 m. rugsėjo 18 d.

Diskografija
------------

*Pagrindinis straipsnis – Lana Del Rey diskografija*.
### Albumai

* *Lana Del Ray A.K.A. Lizzy Grant* (2010)
* *Born to Die* (2012)
* *Paradise* (2012)
* *Ultraviolence* (2014)
* *Honeymoon* (2015)
* *Lust for Life* (2017)
* *Norman F\*cking Rockwell!* (2019)
* *Chemtrails over the Country Club* (2021)
* *Blue Banisters* (2021)
* *Did You Know That There's a Tunnel Under Ocean Blvd* (2023)

Turai
-----

* *Born to Die Tour* (2011–2012)
* *Paradise Tour* (2013)

Apdovanojimai ir nominacijos
----------------------------

| Metai | Apdovanojimas | Kategorija | Rezultatas |
| --- | --- | --- | --- |
| 2011 | Q Awards | Q’s Next Big Thing | Laimėjo |
| 2012 | BRIT Awards | International Breakthrough Act | Laimėjo |
| 2012 | MTV Europe Music Awards | Best Alternative | Laimėjo |
| 2012 | GQ Men of the Year Awards | Woman of the Year | Laimėjo |
| 2012 | Ivor Novello Awards | Best Contemporary Song | Laimėjo |
| 2012 | Q Awards | Q’s Next Big Thing | Laimėjo |
| 2012 | UK Music Video Awards | Best Pop Video – International | Laimėjo |
| 2013 | BRIT Awards | International Female Solo Artist | Laimėjo |
| 2013 | Echo Music Awards | International Newcomer | Laimėjo |
| 2013 | Echo Music Awards | International Pop/Rock Female Artist | Laimėjo |
| 2013 | XBOX Entertainment Awards | Best Album | Laimėjo |
| 2013 | VEVO certification | 100 000 000 peržiūrų | Laimėjo |

Šaltiniai
---------

1. ↑  „Original Sin: An Interview With Lana Del Rey". *The Quietus*.
2. ↑  Lester, Paul (2011-05-13). „New band of the day – No 1,022: Lana Del Rey". *The Guardian*. London.
3. ↑  „Guardian, culture, music, Lana Del Rey". Nuoroda tikrinta 2012-01-11.
4. ↑  Lipshutz, Jason. "Lana Del Rey Unveils 10-Minute 'Ride' Video: Watch„. *Billboard*. Prometheus Global Media.
5. ↑  Mansfield, Brian (2014 m. gruodžio 1 d). „Lana Del Rey to tour with Courtney Love". *USA Today*. Suarchyvuota iš originalo 2014-12-04.
6. ↑  „Lana Del Rey Recruits Grimes for Endless Summer Tour". *Rolling Stone*. Suarchyvuota iš originalo 2020-01-07.

Nuorodos
--------

|  |  |
| --- | --- |
|  | **Vikiteka: Lana Del Rey** – vaizdinė ir garsinė medžiaga  |

* Lana Del Rey Site
* Lana Del Rey FanSite
* Lana Del Rey talks influences with BEAT Archyvuota kopija 2011-12-19 iš Wayback Machine projekto.